અભિનયની વાત કરું તો ‘બાજીગર’ ફિલ્મ મારા દિલની નજીક હતી. મને તે કરવામાં ખૂબ જ અાનંદ અાવ્યો હતો. મેં ‘ફેન’ ફિલ્મ પણ ખૂબ એન્જોય કરી. ‘રઇસ’માં કામ કરવાનું મારા માટે મજેદાર રહ્યું. અામ તો અર્બન હીરોનો રોલ ભજવું છું. મેં ‘ચાહત’ અને ‘રબ ને બના દી જોડી’ છોડીને સ્મોલ ટાઉન કેરેક્ટર કર્યાં નથી. અે પાત્રો થોડાં કોમર્શિયલ જ રહ્યાં. ‘રઇસ’ એક રિયલ ઝોનની ફિલ્મ હતી. અા ફિલ્મના રોલ માટે મેં મારા અવાજ પર કામ કર્યું. તેની ભાષા પર મહેનત કરી. હું જરા પણ સામાજિક નથી. મને સંબંધો નિભાવતાં અાવડતું નથી અથવા એમ પણ કહી શકો કે સંબંધો નિભાવવાનો મારી પાસે સમય નથી. મારાં માતા-િપતા સમય કરતાં વહેલાં ચાલ્યાં ગયાં હતાં. તેથી કદાચ હું સંબંધો નિભાવતાં શીખી શક્યો નહીં. હું ક્યારેય મારા કોઈ મિત્રને પણ પૂછી શકતો નથી કે તને શું દુઃખ છે. મને અાવું બધું અાવડતું નથી. હું મારા મિત્રો સાથે પણ ખૂલી શકતો નથી. •